OpenLLM-France/wikimedia huggingface dataset:
# San Chuan de Plan

San Chuan de Plan (San Juan de Plan, oficialment San Juan de Plan/San Chuan de Plan) és un municipi aragonès situat a la província d'Osca i enquadrat a la comarca del Sobrarb.

## Referències

* ↑ LEY 5/2003, de 26 de febrero, de creación de la comarca de Sobrarbe

## Bibliografia

* Gran Enciclopèdia Aragonesa, San Juan de Plan Arxivat 2015-11-22 a Wayback Machine.
# Tony Carello

Antonio "Tony" Carello (Torí, Itàlia; 10 de març de 1951) és un pilot de ral·li italià actualment retirat que va disputar proves del Campionat Mundial de Ral·lis, del Campionat d'Europa de Ral·lis i del Campionat d'Itàlia de Ral·lis. Va ser campió d'Europa l'any 1978 amb un Lancia Stratos HF.

## Trajectòria

Carello s'inicia a la competició de ral·lis a principis dels anys 70, disputant per primera vegada una prova del Campionat Mundial de Ral·lis l'any 1973 al pendre part del Ral·li de Sanremo amb un Opel Ascona.
A partir de 1974 comença a disputar els ral·lis amb vehicles Lancia, tenint presència habitual als ral·lis italians del Campionat d'Europa de Ral·lis. L'any 1977 aconsegueix finalitzar en quarta posició el Tour de Còrsega amb un Lancia Stratos HF del Jolly Club, el seu millor resultat en una prova del Mundial.
La temporada 1978 guanya el Campionat d'Europa de Ral·lis amb un Lancia Stratos HF, guanyant en 7 dels ral·lis d'aquella temporada, entre d'altres al Ral·li Costa Brava i el Ral·li RACE.

## Referències

* ↑ Shacki. «Antonio Carello - rally profile eWRC-results.com» (en anglès). [Consulta: 17 juliol 2022].
* ↑ «Tony Carello - Nota | KripKit». [Consulta: 17 juliol 2022].
# Rhacophorus duboisi

Rhacophorus duboisi és una espècie de granota que es troba a la Xina i el Vietnam.
Està amenaçada d'extinció per la pèrdua del seu hàbitat natural.

## Referències

* Ohler, A., Shunqing, L. & Swan, S. 2004. Rhacophorus duboisi. Llista Vermella d'Espècies Amenaçades de la UICN 2006. Consulta: 9 de gener de 2008.
# Lesbia

Lesbia és un gènere d'ocells de la subfamília dels lesbins (Lesbiinae) dins la família dels troquílids (Trochilidae). Aquests colibrís habiten zones muntanyenques entre Veneçuela i Bolívia.

## Taxonomia

Segons la Classificació del Congrés Ornitològic Internacional (versió 14.1, 2024) aquest gènere està format per dues espècies:
* colibrí cua d'estel gros (Lesbia victoriae).
* colibrí cua d'estel petit (Lesbia nuna).

## Referències

* ↑ Gill, Frank; Donsker, David; Rasmussen, Pamela. «Hummingbirds» (en anglès). IOC World Bird List Version 14.1. [Consulta: 11 octubre 2024].
# Elyana

Elyana (Shah Alam, 5 de juliol de 1987) nom artístic d'Erneelya Elyana binti Emrizal és una cantant i actriu de Malàisia. Va començar la seva carrera al món de l'entreteniment quan tenia 14 anys. Al llarg de la seva carrera musical, Elyana ha publicat 4 àlbums d'estudi, 2 àlbums recopilatoris i ha gravat més de 40 cançons. és una cantant i actriu de Malàisia. Al començament de la seva aparició, Elyana va interpretar cançons amb ritmes pop, balades i matisos R&B, i després va canviar al pop rock.

## Discografia
### Àlbums d'estudi

* Satu (2002)
* Segalanya (2003)
* Bicara Mata Ini (2005)
* Jadi Diriku (2007)

### Àlbum recopilatori

* Terbaik... Elyana (2012)

## Referències

* ↑ Suzan Ahmad «Elyana bakal menggugat». Berita Harian, 04-09-2001 [Consulta: 26 abril 2024].
* ↑ Dennis Chua «#Showbiz: Being Elyana». New Straits Times, 25-04-2019 [Consulta: 26 abril 2024].
* ↑ «Saya masih ada». Utusan Malaysia, 10-02-2015 [Consulta: 26 abril 2024].
# Sympetrum sinaiticum

Sympetrum sinaiticum és una espècie de libèl·lula descrita per Dumont el 1977. És un odonat anisòpter de la família Libellulidae. No hi ha subespècies que figuren en el Catàleg de la Vida.
Fan uns 34-37 mm de llargada. Els mascles són vermellosos i les femelles groguenques. La seva àrea de distribució s'estén des d'Orient Mitjà pel nord d'Àfrica i la costa mediterrània de la península Ibèrica. És una espècie present a Catalunya. Viu en rierols, canals, llacunes, preses i depressions pantanoses en zones seques. Els adults s'allunyen de l'aigua durant l'estiu, retornant a principis de tardor quan s'aparellen i fan la posta.

## Referències

* ↑ Dumont, H. J. (1977) An analysis of the Odonata of Tunesia., Bulletin Annales Societe royale Entomologie Belgique 113: 63-94, figs. 1-5.
* ↑ Odonata: Catalogue of the Odonata of the World.
* ↑ Bisby F.A., Roskov Y.R., Orrell T.M., Nicolson D., Paglinawan L.E., Bailly N., Kirk P.M., Bourgoin T., Baillargeon G., Ouvrard D. (red.) (2011).
* ↑ «Biodiversidad Virtual» (en castellà). [Consulta: 13 gener 2016].
* ↑ «Sympetrum sinaiticum» (en anglès). [Consulta: 13 gener 2016].
* ↑ «Oxygastra, grup d'estudi dels odonats de Catalunya». [Consulta: 13 gener 2016].
# Panorama de Plewna

El panorama de Plewna es tracta d'un panorama pintat pel pintor francès Paul Philippoteaux. S'anomena així perquè representava la batalla de Plewna, una ciutat de Bulgària, durant la guerra entre russos i turcs l'any 1877.
El panorama va ser exhibit per primera vegada l'any 1882 a Moscou (Rússia).

## El panorama de Plewna a l'Exposició Universal de Barcelona del 1888

El lloc de l'exposició del panorama estava ubicat a la cruïlla entre Gran Via i Rambla Catalunya de Barcelona. L'espai on es va exposar va ser dissenyat per l'arquitecte Antoni Rovira Rabassa.
Aquest panorama va estar a Barcelona durant els mesos de març fins a desembre de 1888, que coincidien amb els mesos de l'Exposició Universal a Barcelona. Segons la premsa contemporània (La Campana de Gràcia), durant els primers quatre mesos que el panorama va estar obert al públic, va rebre 193.836 visitants en total. Aprofitant l'èxit, l'empresa a càrrec va decidir portar alguns diorames del mateix pintor, Philippoteaux.
El panorama es podia visitar, a preu d'una pesseta, des de les 8 del matí fins a les 12 de la nit. De dia la llum era natural, però cap al tard i a la nit, quan era fosc, s'utilitzava l'enllumenat a gas. En la visita, es repartien programes on s'hi explicaven els fets històrics que es podien observar al panorama.
El panorama va ser enretirat de l'Exposició Universal el gener de 1889 i substituït per un altre sobre el Setge de París.

## Referències

* 1 2 Srabsenta. «Cosas de Absenta: Los ancestros del cine: Panorama Plewna y Diorama animado», 02-04-2013. [Consulta: 26 novembre 2018].
* 1 2 3 Teledocumentación, baratz | Servicios de. «medi@Search » Barcelona City Council » Record detail». Arxivat de l'original el 2018-11-27. [Consulta: 26 novembre 2018].
* ↑ «Panorama de Plewna» (en castellà) p. 2. La Vanguardia, 25-03-1888. [Consulta: 11 desembre 2018].
* ↑ Bar.cel.ona.uta. «BARCELOFÍLIA : PANORAMA DE PLEWNA. (1888-1889», dissabte, 19 febrer 2011. [Consulta: 26 novembre 2018].
* ↑ «Notas Locales» (en castellano). La Vanguardia, 20-01-2018. [Consulta: 11 desembre 2018].
# Panorama (programa de televisió espanyol)

Panorama va ser un programa de televisió, emès de dilluns a divendres (a les 14:30h) per TVE entre 1960 i 1963.

## Format

Va ser un espai de televisió que responia a la fórmula de magazine o programa de varietats. S'hi 'informava sobre qüestions d'actualitat i es realitzaven entrevistes en directe des dels estudis. Va estar presentat pels periodistes Federico Gallo i Enrique Rubio, que estava especialitzat a narrar successos luctuosos esdevinguts durant la setmana.
Es tracta del primer programa d'aquestes característiques emès per TVE des dels estudis Miramar, de Barcelona, inaugurats el 1959, pocs mesos abans de l'estrena de Panorama.

## Referències

* Historia de TVE. Diario ya, 1986. Pàg. 222 Arxivat 2007-08-03 a Wayback Machine..
# Paloma Lago

Paloma Lago (Ferrol, La Corunya, 22 de maig de 1967) és una model i presentadora de televisió espanyola.

## Biografia

El 1985 es va traslladar a viure a Madrid, on va estudiar disseny i moda, i va trobar la possibilitat de treballar com a model, de la mà de l'agència International Booking. El 1990 va debutar com a presentadora de televisió al programa Tele 5 ¿dígame? (1990-1992), primer amb Laura Valenzuela i Javier Basilio i a la seva última temporada amb Andrés Aberasturi. Aquest mateix any va aparèixer també al programa Tutti Frutti, de la mateixa cadena.
El 1993 va conduir el concurs Los cinco sentidos, a Antena 3, sota la direcció de Júlia Otero i quatre anys més tard Risas y estrellas (1997-1999) a TVE amb Pedro Rollán en la seva primera temporada i més tard amb José Luis Moreno i Loreto Valverde.
Entre 1999 i 2002 es va convertir en presentadora de programes infantils, quan Televisió Espanyola va encarregar-li posar-se al capdavant de l'espai TPH Club. El 2000 també es va fer càrrec amb Carlos Lozano d'Eurocanción, programa dissenyat per triar els participants espanyols en el Festival d'Eurovisió. Els anys 2000, 2001 i 2002 es va encarregar de presentar el nadalenc espai de TVE Telepasión amb Carlos Lozano. Al final d'aquests mateixos anys va compartir espai amb Ramón García en les campanades de Nit de cap d'any.
Més tard, el 2004, va presentar l'espai musical El verano ya llegó, al costat de Miguel Ángel Tobías. També ha fet les seves incursions en la interpretació, en la sèrie Compuesta y sin novio (1994), amb Lina Morgan i la pel·lícula Cuernos de mujer (1995), d'Enrique Urbizu, amb María Barranco. El 2006 va participar com a concursant al programa de monòlegs El Club de Flo, en La Sexta. El 2010 va presentar la Cibeles Madrid Fashion Week per al canal Nova. Entre 2010 i 2011 va conduir la secció "De lujo" en el magazín diari 3D d'Antena 3, presentat per Glòria Serra.
# Orquestra de cambra Orpheus

L'Orquestra de cambra Orpheus és una orquestra de cambra estatunidenca amb base a Nova York.

## Història

Orquestra de cambra de fama mundial fundada l'any 1972 pel violoncel·lista Julian Fifer, la seva particularitat és el repartiment del treball de direcció: els músics decideixen junts el paper en cada peça. Assagen i actuen sense director d'orquestra.

## Discografia

L'orquestra té una discografia considerable, amb aproximadament setanta enregistraments de les obres de Georg Friedrich Haendel, Arcangelo Corelli i Antonio Vivaldi, les simfonies de Joseph Haydn i Wolfgang Amadeus Mozart així com les obres per a vents d'aquest últim.
L'orquestra ha gravat també obres romàntiques d'Antonín Dvořák, Edvard Grieg i Piotr Ilitch Txaikovski, així com repertori del XX amb Béla Bartók, Sergueï Prokófiev, Gabriel Fauré, Maurice Ravel, Arnold Schönberg, Charles Ives, Aaron Copland i Igor Stravinski.

## Referències

* ↑ «Orpheus Chamber Orchestra». [Consulta: 10 març 2020].
* ↑ Cutietta, Robert A. Who Knew?: Answers to Questions about Classical Music you Never Thought to Ask (en anglès). Oxford University Press, 2016-09-01. ISBN 978-0-19-046256-7.
# Paper de filtre

El paper de filtre és un paper que es talla en forma arrodonida i s'introdueix en un embut, per tal de ser filtre per les impureses insolubles i permetre el pas a la solució a través dels seus porus.
El "paper filtre" s'usa principalment en laboratoris analítics per filtrar solucions homogènies. Normalment està constituït per derivats de cel·lulosa i permet el maneig de solucions amb pH entre 0 i 12 i temperatures de fins a 120 °C.
Normalment tenen una àrea aproximada de 10 cm² i un pes aproximat des de 80 fins a 130 g/m². Actualment es poden aconseguir papers filtre de diferents rugositats i diàmetres de porus.

## Vegeu també

* Embut
* Melitta
* Bossa de paper
* Paper d'alumini
# Ossip Zadkine

Ossip Zadkine (Vítebsk, 4 de juliol de 1890 - París, 25 de novembre de 1967) va ser un artista rus, principalment conegut com a escultor, encara que també es va dedicar a la pintura.

## Biografia

Nascut en una família jueva amb el nom de Yossel Arónovich Tsadkin (en rus: Иосель Аронович Цадкин), el 1904 -als 15 anys- es va traslladar a Sunderland (Gran Bretanya) per estudiar anglès, encara que en lloc d'això va començar a assistir a classes d'art. Un any més tard es va mudar a Londres on va estudiar escultura en el Regent Street Polytechnic i a l'Escola Central. El 1909 es va instal·lar a París, assistint durant alguns mesos a Escola de Belles Arts. Va conèixer allà la pintora Valentine Prax, amb qui es casaria el 7 de juliol de 1920, i a diversos artistes contemporanis com Apollinaire, Brancusi, Alexander Archipenko, Jacques Lipchitz o Picasso.
Esculpia sobre fusta o pedra, realitzant figures simples amb influències romàniques i més tard cubistes. Va exposar per primera vegada el 1919, a la Galeria Le Centaure (Brussel·les). A partir de 1925 va començar a fondre en bronze, desenvolupant composicions més complicades, moltes vegades basades en figures combinades amb plans convexos i còncaus. Als anys trenta va fer classes a l'Acadèmia de la Gran Chaumiére, on va tenir com a deixebla ―entre altres estudiantes― a l'escultora argentina Noemí Gerstein (1908-1996).
Amb motiu de la Segona Guerra Mundial el 1941 va emigrar a Nova York, tornant novament a París el 1945, on s'establiria ja definitivament. L'any 1950 va guanyar el primer premi d'escultura a la Biennal de Venècia. Possiblement la seva obra més notòria és la figura en commemoració del Bombardeig de Rotterdam. Zadkine va influir considerablement en els escultors posteriors a la Segona Guerra Mundial.
Va morir el 1967, a l'edat de 77 anys, després de no superar una operació abdominal. Va ser enterrat al Cementiri de Montparnasse.
Deixà encarregat a la seva dona, Valentine Prax, que el lloc que havia allotjat el seu estudi es dediqués a museu sobre l'artista, el qual es constituí amb les 300 obres que va llegar a la ciutat i amb el conjunt de béns que Prax cedí a l'Ajuntament de París per contribuir a crear aquest museu, que s'inaugurava un any després de la mort de Valentine Prax.

## Galeria

* Fènix
* De Verwoeste Stad (1951-1953), a Rotterdam.
* Großer Orpheus (1956).
* Lotophage (1961-1962), bronze.
* Projecte del Monument als germans Van Gogh (1963).

## Referències

* 1 2 3 «Ossip Zadkine». Biografías y Vidas. [Consulta: 20 febrer 2016].
* ↑ «Biography of Valentine Prax» (en anglès). Museu Zadkine, 26-06-2014. [Consulta: 5 juny 2022].
* ↑ «From a house-studio to a studio-museum» (en anglès). Museu Zadkine, 12-03-2012. [Consulta: 5 juny 2022].

## Enllaços externs

* Zadkine Museu a París Arxivat 2010-05-24 a Wayback Machine.
* Centre de Investigació Zadkine Arxivat 2020-08-24 a Wayback Machine.
# PNZ

PNZ té els següents significats:
* Partit Nacionalista de Zanzíbar, partit polític històric de Zanzíbar
* Parc Nacional de Zinave, parc nacional ubicat a la província d'Inhambane, a Moçambic
# POG

POG té els següents significats:
* Partido Obreiro Galego, partit polític de Galícia
* Progresos de Obstetricia y Ginecología, revista científica especialitzada en obstetrícia i ginecologia
* POG (beguda) (de l'acrònim en anglès Passionfruit Orange Guava), beguda de sucs de fruita originària de Hawaii, als Estats Units
* Polyphonic Octave Generator, tipus de pedal d'efectes per a guitarra elèctrica
# Parafàsia

La parafàsia és una deformació parcial o substitució completa de la paraula o paraules que es volien emetre. És clàssic distingir tres tipus bàsics de parafàsies:
* Parafàsies fonèmiques: es reemplaça un fonema per un altre, per exemple., "bofaf" per "bolígraf"; en aquest cas hi hauria també supressió d'un altre fonema.
* Parafàsies semàntiques: se substitueix la paraula diana per una altra paraula que pertany al mateix camp semàntic, per ex., dir "cadira" en intentar pronunciar "taula".
* Parafàsies verbals: se substitueix la paraula per una altra paraula real que no pertany al mateix camp semàntic por ex., dir "auto" a l'intentar pronunciar " llapis"

## Vegeu també

* Llista de trastorns del llenguatge
# Paa verrucospinosa

Paa verrucospinosa és una espècie de granota que viu a Laos, Vietnam i, possiblement també, a la Xina.
Està amenaçada d'extinció per la pèrdua del seu hàbitat natural.

## Referències

* van Dijk, P.P. & Swan, S. 2004. Paa verrucospinosa. Llista Vermella d'Espècies Amenaçades de la UICN 2006. Consulta: 22 d'abril del 2008.
# San Cibrao (Cervo)

San Cibrao és un llogaret del municipi de Cervo, a la província de Lugo, que forma part de la parròquia de Lieiro. L'any 2009 tenia una població de 2.138 habitants.
Part de la vila es troba en una península en el mar Cantàbric, formada per la unió d'una illa amb el continent a causa de l'acumulació de sorra. Té diverses platges, com les de Cubeles, O Torno i A Canosa, les dues últimes amb la distinció de Bandera Blava de la Unió Europea.
A un quilòmetre i mig de la costa es troben les illes Farallóns, origen de la llegenda d'A Maruxaina, un ésser meitat peix meitat dona que toca el corn amb bones o males intencions. En el mes d'agost se celebra la festa d'A Maruxaina, declarada d'interès turístic.
En els segles xiv i xv hi havia drassanes de caravel·les i una fàbrica de salat. A l'antic grup escolar hi ha el museu del Mar de San Cibrao. La multinacional Alcoa té una planta d'alumini a la localitat. El seu port és un dels més importants de la costa cantàbrica.

## Referències

* ↑ Festa d'A Maruxaina de San Cibrao
* ↑ «Port de San Cibrao». Arxivat de l'original el 2016-03-09. [Consulta: 8 març 2016].
# Tossal del Bisbe

El Tossal del Bisbe és una muntanya de 1.198 metres a la Serra dels Bastets. Es troba al nord del Coll dels Llengots i al límit oriental dels Llengots d'on és el punt culminant.
Està situat al municipi de Guixers, a la Vall de Lord, a la comarca del Solsonès.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.

## Bibliografia

* Mapa Vall de Lord, Esc. 1:25.000., Editorial Alpina, on el topònim està situat correctament.
# Atletisme als Jocs Olímpics d'estiu de 1908 - salt d'alçada masculí

Els salt d'alçada masculí va ser una de les sis proves de salts que es disputaren durant els Jocs Olímpics de Londres de 1908. La prova es va disputar el 21 de juliol de 1908 amb la participació de 22 atletes procedents de deu nacions diferents.

## Medallistes

| Or | Plata | Bronze |
| Harry Porter (USA) | Géo André (FRA) István Somodi (HUN) Con Leahy (GBR) | |

## Rècords

Aquests eren els rècords del món i olímpic que hi havia abans de la celebració dels Jocs Olímpics de 1908.
| Rècord del Món | 1.97(*) | Michael Sweeney | Nova York (USA) | 21 de setembre de 1895 |
| Rècord Olímpic | 1.90 | Irving Baxter | París (FRA) | 15 de juliol de 1900 |
(*) No oficial

## Resultats

Tots els atletes tenien tres intents en cada alçada.
| Posició | Nom | País | Alçada |
| 1 | Harry Porter | Estats Units | 1.90 metres |
| 2 | Géo André | França | 1.88 metres |
| 2 | István Somodi | Hongria | 1.88 metres |
| 2 | Con Leahy | Regne Unit | 1.88 metres |
| 5 | Herbert Gidney | Estats Units | 1.85 metres |
| 5 | Tom Moffitt | Estats Units | 1.85 metres |
| 7 | Neil Patterson | Estats Units | 1.83 metres |
| 8 | Axel Hedenlund | Suècia | 1.80 metres |
| 9 | Patrick Leahy | Regne Unit | 1.78 metres |
| 10 | George Barber | Canadà | 1.77 metres |
| 10 | Edward Leader | Regne Unit | 1.77 metres |
| 10 | Haswell Wilson | Regne Unit | 1.77 metres |
| 13 | József Haluzsinsky | Hongria | 1.72 metres |
| 13 | Garfield MacDonald | Canadà | 1.72 metres |
| 13 | Henry Olsen | Noruega | 1.72 metres |
| 16 | Léon Dupont | Bèlgica | 1.67 metres |
| 16 | Folke Hellstedt | Suècia | 1.67 metres |
| 16 | Lauri Pihkala | Finlàndia | 1.67 metres |
| 19 | Herman van Leeuwen | Països Baixos | 1.65 metres |
| 20 | Al Bellerby | Regne Unit | 1.59 metres |
| - | Otto Monsen | Noruega | NM |
| - | Lauri Wilskman | Finlàndia | NM |

## Referències

* Cook, Theodore Andrea. The Fourth Olympiad, Being the Official Report. Londres: British Olympic Association, 1908.
* De Wael, Herman. «Athletics 1908». Herman's Full Olympians, 2001. Arxivat de l'original el 27 de setembre 2006. [Consulta: 15 juliol 2006].
* Wudarski, Pawel. «Wyniki Igrzysk Olimpijskich» (en polonès), 1999. Arxivat de l'original el 14 de juliol 2015. [Consulta: 15 juliol 2006].
# Emília Lèpida

Emília Lèpida és el nom dels següents personatges:
Onomàstica:
* Emília Lèpida (filla de Paul·le Emili Lèpid)
* Emília Lèpida (rebesneta d'August)
* Emília Lèpida (germana de Marc Emili Lèpid), filla de Lèpid el jove i la germana de Mani Emili Lèpid.
* Emília Lèpida (filla de Marc Emili Lèpid)
# Sympterygia brevicaudata

Sympterygia brevicaudata és una espècie de peix de la família dels raids i de l'ordre dels raïformes.

## Morfologia

* Els mascles poden assolir 38 cm de longitud total.

## Reproducció

És ovípar i les femelles ponen càpsules d'ous, les quals presenten com unes banyes a la closca.

## Hàbitat

És un peix marí, de clima subtropical (3°S-37°S) i demersal que viu fins als 18 m de fondària.

## Distribució geogràfica

Es troba a l'oceà Pacífic sud-oriental: des de l'Equador fins a les costes centrals de Xile.

## Observacions

És inofensiu per als humans.

## Referències

* ↑ «Sympterygia brevicaudata». Catalogue of Life. (anglès)
* 1 2 3 4 FishBase (anglès)
* ↑ Dulvy, N.K. i J.D. Reynolds, 1997. Evolutionary transitions among egg-laying, live-bearing and maternal inputs in sharks and rays. Proc. R. Soc. Lond., Ser. B: Biol. Sci. 264:1309-1315.
* ↑ Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* ↑ Lamilla, J. i Sáez, S., 2003. Clave taxonómica para el reconocimiento de especies de rayas chilenas (Chondrichthyes, Batoidei). Invest. Mar., Valparaíso 31(2):3-16.
* ↑ Béarez, P., 1996. Lista de los peces marinos del Ecuador continental. Rev. Biol. Trop. 44(2):731-741.
* ↑ Chirichigno, N.F. i J. Vélez D., 1998. Clave para identificar los peces marinos del Perú. 2a edició, revisada i actualitzada). Instituto del Mar del Perú, Publicació especial. 496 p.
* ↑ Pequeño, G., 1989. Peces de Chile. Lista sistemática revisada y comentada. Rev. Biol. Mar., Valparaíso 24(2):1-132.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Compagno, L.J.V., 1999. Checklist of living elasmobranchs. p. 471-498. A W.C. Hamlett (ed.) Sharks, skates, and rays: the biology of elasmobranch fishes. Johns Hopkins University Press, Maryland, Estats Units.
* McEachran, J.D., 1982. Revision of the South American Skate genus Sympterygia (Elasmobranchii: Rajiformes). Copeia 4:867–890.
* McEachran, J.D. i K.A. Dunn, 1998. Phylogenetic analysis of skates, a morphologically conservative clade of elasmobranchs (Chondrichthyes: Rajidae). Copeia (2):271-290.
* Vargas, M. i Sielfeld, W., 1997. Playa Chipana (21°19’S, 70°04’W): A nursery and smelting area for marine coastal fish in northern Chile. Arch. Fish. Mar. Res. 45(2):167–182.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB